**BUDAJENŐI KÖZÖS ÖNKORMÁNYZATI HIVATAL**

**REMETESZŐLŐSI KIRENDELTSÉGE**

**2090 Remeteszőlős, Vénusz utca 8-10.**

**KIVONAT**

Remeteszőlős Község Önkormányzat

képviselő-testületének 2015. december 1-jén megtartott

soron következő ülése jegyzőkönyvéből.

(Kihagyva a kihagyandók!)

**Remeteszőlős Község Önkormányzat képviselő-testületének**

**90/2015. (XII.1.) önkormányzati határozata**

**a Ponty utcára kihelyezett játszóeszközök kérdéséről**

Remeteszőlős Község Önkormányzatának Képviselő-testülete úgy dönt, hogy a Ponty utca mentén kihelyezett, nem szabványos és veszélyes játszóeszközök használatát megtiltja és azokat lezárja.

Remeteszőlős Község Önkormányzatának Képviselő-testülete úgy dönt, hogy részletesen meg kívánja vizsgálni egy, a Ponty utca menti játszótér kialakításának kérdését, mely egy játszóvárat, csúszdát és egy két üléses hintát tartalmazna. A létesítésre vonatkozó döntést annak ismeretében hozza meg a Képviselő-testület, hogy milyen költségkeretet tud erre a célra elkülöníteni a 2016. évi költségvetésben.

Határidő: 2016. február 15.

Felelős: jegyző, polgármester

Fenti határozatot a Testület 4 egyhangú igen szavazattal fogadta el.

k.m.f

Szathmáry Gergely dr. Kovács Dénes

 polgármester jegyző

A kivonat hiteléül:

Remeteszőlős, 2015. december 1.

 dr. Kovács Dénes jegyző